Kembang minangka parasit ora duwé oyod, ora duwé godhong, lan ora ana gagangé. Diameter kembang nalika nuju mekar bisa nganti 1 mèter lan aboté watara 11 kilogram. Kembang ngisep unsur anorganik lan organik saka tuwuhan inang "Tetrastigma". Siji-sijiné pérangan kang bisa sinebut "tuwuhan" ya iku jaringan kang tuwuh ing tetuwuhan mrambat "Tetrastigma". Kembang duwé lima godhong makutha kang ngubengi pérangan kang katon kaya gentong. Ing dhasar kembang ana pérangan kaya piringan mawa eri, isi benang sari utawa putik gumantung marang jinis kelamin kembang, lanang utawa wadon. Kéwan panyerbuk ya iku laler kang kapilut déning gandan kembang. Kembang mung umur watara seminggu (5-7 dina) lan sawisé iku alum lan mati. Presentase pambuahan cilik banget, amarga kembang lanang lan kembang wadon arang banget bisa mekar bebarengan sajeroning seminggu.